Ka dinako dingwe, Gary o tshwara dikarabo tsa gagwe ka tlhogo mme fa a na le kabelo mo pokanong ya Sekolo sa Bodiredi sa Puso ya Modimo, o kgona go e neela ka mafoko a gagwe. O ne a tlhomiwa go nna motlhanka wa bodiredi ka 1995, mme ka metlha o nna a tshwaregile kwa Holong ya Bogosi, a amogela batho ba ba tlileng dipokanong le go thusa mo go tsa modumo. Ka fa letlhakoreng le lengwe, Baebele ya re: “Go sa kgathalesege gore ke eng se re se kopang kafa thatong ya gagwe, o a re utlwa.” (1 Johane 5:14) Le fa go ntse jalo, a seno se kaya gore Modimo o tla naya baobamedi ba gagwe sengwe le sengwe se ba se kopang? Nnyaa. Akanya ka moaposetoloi Paulo, yo o neng a kopa Modimo gararo gore a mo ntshe “mutlwa mo nameng.” (2 Bakorintha 12:7, 8) Gongwe Paulo a ka tswa a ne a tshwenngwa ke bokoa jwa matlho jo bo sa foleng. Maemo ano a tshwanetse a bo a ne a mo ngomola pelo tota! Paulo o ne a neilwe mpho ya go fodisa le go tsosa batho ka kgakgamatso, le fa go ntse jalo, o ne a tshwanelwa ke go itshokela bolwetse jwa gagwe. (Ditiro 19:11, 12; 20:9, 10) Le fa gone dithapelo tsa gagwe di sa arabiwa ka tsela e a neng a e lebeletse, Paulo o ne a amogela karabo ya Modimo ka kanaanelo.—2 Bakorintha 12:9, 10.